અમૃતસર, તા. 20 : અમૃતસરમાં ધોબીઘાટ નજીક જોરા ફાટકમાં ગઈસાંજે સર્જાયેલા ટ્રેન અકસ્માત સંબંધમાં પંજાબ પોલીસે ડીએમયુ (ડીઝલ મલ્ટીપલ યુનિટ)ના ડ્રાઈવરની લુધિયાણા રેલવે સ્ટેશને અટક કરી હતી તેમ જ પૂછપરછ કરી હતી. સૂત્રોના જણાવવા મુજબ ડ્રાઈવરે એવો દાવો કર્યો હતો કે ગ્રીન સિગ્નલ મળ્યું હોવાથી તેણે ટ્રેન પૂરપાટ દોડાવી હતી. ઘટનાસ્થળે ટ્રેકમાં સેંકડો લોકો ઊભા હોવાનો કોઈ ખ્યાલ તેને આવ્યો ન હતો.